2017. gada 4. aprīlī Noteikumi Nr. 194

Rīgā (prot. Nr. 18  36. §)

**Grozījumi Ministru kabineta 2012. gada 13. novembra noteikumos Nr. 769 "Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā"**

Izdoti saskaņā ar likuma

"Par piesārņojumu"

24.1panta trešo daļu un septītās daļas

1. punktu, 30. panta pirmo daļu un

45. panta pirmo un septīto daļu un

likuma "Par atbilstības novērtēšanu"

7. panta pirmo daļu

Izdarīt Ministru kabineta 2012. gada 13. novembra noteikumos Nr. 769 "Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā" (Latvijas Vēstnesis, 2012, 190. nr.; 2014, 131. nr.) šādus grozījumus:

1. Papildināt noteikumus ar 3.3. apakšpunktu šādā redakcijā:

"3.3. šo noteikumu 48. un 61. punktā minēto ziņojumu un Eiropas Komisijas 2012. gada 21. jūnija Regulas Nr. 601/2012 par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvu 2003/87/EK (turpmāk – regula Nr. 601/2012) 11. panta 1. punktā minēto monitoringa plānu iesniedzot elektroniski, operators izmanto Eiropas Komisijas izstrādāto veidlapu (*Excel* datnes formātā), kas nepārtraukti ir pieejama sabiedrībai Vides aizsardzības un reģionālās attīstības ministrijas vai Valsts vides dienesta tīmekļa vietnē."

2. Izteikt 4.2. apakšpunktu šādā redakcijā:

"4.2. procedūru aprakstus saskaņā ar regulu Nr. 601/2012."

3. Izteikt 21. punkta ievaddaļu šādā redakcijā:

"21. Pārvalde divu darbdienu laikā pēc dienas, kad saņemts atļaujas iesniegums vai iesniegums par atļaujā nepieciešamajiem grozījumiem šo noteikumu 31.1. un 31.3. apakšpunktā minētajos gadījumos, ievieto to Valsts vides dienesta tīmekļa vietnē, norādot termiņu, kas nav mazāks par 15 darbdienām, līdz kuram sabiedrība var iesniegt priekšlikumus. Pārvalde minēto iesniegumu elektroniski nosūta:".

4. Aizstāt 32. punktā skaitļus un vārdu "31.2. un 31.4." ar skaitļiem un vārdu "31.1. un 31.3.".

5. Aizstāt 33. punktā skaitļus un vārdu "31.1. un 31.3." ar skaitļiem un vārdu "31.2. un 31.4.".

6. Papildināt noteikumus ar 48.1 un 48.2punktu šādā redakcijā:

"48.1 Operators saskaņā ar likuma "Par piesārņojumu" 45. panta septīto daļu kopā ar emisiju ziņojumu sagatavo arī informāciju par to finanšu līdzekļu izlietojumu, kurus operators attiecīgajā kalendāra gadā ir guvis, pārdodot emisijas kvotas, kas viņam bija piešķirtas bez maksas saskaņā ar normatīvajiem aktiem par emisijas kvotu piešķiršanas kārtību stacionāro tehnoloģisko iekārtu operatoriem. Informācijā norāda iegūto finanšu līdzekļu apjomu un norāda, kādiem normatīvajos aktos par piesārņojumu minētajiem pasākumiem šie finanšu līdzekļi ir tikuši izlietoti. Šīs informācijas sagatavošanai operators izmanto Vides aizsardzības un reģionālās attīstības ministrijas sagatavoto veidlapu (*Excel* datnes formātā), kas ir pieejama Valsts vides dienesta tīmekļa vietnē.

48.2 Operators emisiju ziņojumā iekļauj informāciju par saražoto un uzskaitīto siltuma daudzumu, kā arī informāciju par saražoto produkcijas apjomu atbilstoši normatīvajos aktos par emisijas kvotu piešķiršanas kārtību stacionāro tehnoloģisko iekārtu operatoriem minēto specifisko produktu līmeņatzīmju lielumiem."

7. Izteikt 51. punktu šādā redakcijā:

"51. Operators emisiju ziņojumu un šo noteikumu 48.1punktā minēto informāciju iesniedz verificēšanai un verifikācijas ziņojuma sagatavošanai."

8. Papildināt noteikumus ar 55.1punktu šādā redakcijā:

"55.1 Verificētājs, emisiju ziņojuma verificēšanas laikā apmeklējot iekārtu, pārbauda arī to, vai operators ir veicis pasākumus, par kuriem ir ziņojis saskaņā ar šo noteikumu 48.1punktu. Verificētājs apstiprina, ka operatora ziņotā informācija par veiktajiem pasākumiem atbilst patiesībai."

9. Papildināt noteikumus ar 74.3. apakšpunktu šādā redakcijā:

"74.3. šo noteikumu 48.1punktā minēto informāciju un to pamatojošo dokumentāciju, kā arī verificētāja apstiprinājumu par veiktajiem pasākumiem."

10. Izteikt 75. punkta ievaddaļu šādā redakcijā:

"75. Operators 45 darbdienu laikā pēc attiecīgā notikuma iestāšanās iesniedz pārvaldē emisiju ziņojumu, verifikācijas ziņojumu un šo noteikumu 74.1. apakšpunktā minēto informāciju, ja:".

11. Izteikt 84.1. apakšpunktu šādā redakcijā:

"84.1. operatora maksājuma aprēķinam saskaņā ar normatīvajiem aktiem par piesārņojumu, ja operators nav iesniedzis informāciju saskaņā ar šo noteikumu 74. punktu un nav veicis emisijas kvotu nodošanu saskaņā ar normatīvajiem aktiem par darbībām emisijas reģistrā;".

12. Izteikt 87. punktu šādā redakcijā:

"87. Valsts vides dienests katru gadu līdz 31. martam publicē savā tīmekļa vietnē pārvaldes apstiprinājumu vai lēmumu par emisiju ziņojuma neapstiprināšanu."

13. Papildināt 87.1 punktu aiz vārda "centram" ar vārdiem "un Vides aizsardzības un reģionālās attīstības ministrijai".

14. Izteikt 88. punktu šādā redakcijā:

"88. Ja pārvalde saskaņā ar šo noteikumu 78.1. apakšpunktu un 80. punktu ir apstiprinājusi operatora iesniegto informāciju vēlāk nekā kārtējā gada 31. martā, šo noteikumu 87. punktā minētā informācija tiek publicēta Valsts vides dienesta tīmekļa vietnē un nosūtīta Latvijas Vides, ģeoloģijas un meteoroloģijas centram vienas darbdienas laikā pēc lēmuma pieņemšanas."

15. Izteikt 89.8. apakšpunktu šādā redakcijā:

"89.8. pārvaldes lēmumus par emisiju ziņojuma apstiprināšanu vai atteikumu to apstiprināt;".

16. Papildināt noteikumus ar 89.10. apakšpunktu šādā redakcijā:

"89.10. iesnieguma veidlapas paraugu šo noteikumu 48.1punktā minētās informācijas iesniegšanai."

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards